****

**2019 թվականի**

**ՏԱՐԵԿԱՆ ՀԱՇՎԵՏՎՈՒԹՅՈՒՆԸ ԵՎ ՀԱՇՎԵԿՇԻՌԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԷԿՈՆՈՄԻԿԱՅԻ ՆԱԽԱՐԱՐՈՒԹՅՈՒՆ**

**«ՀԱՎԱՏԱՐՄԱԳՐՄԱՆ ԱԶԳԱՅԻՆ ՄԱՐՄԻՆ»**

**ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**ՏՆՕՐԵՆ՝ Ա. ՕԲՈՍՅԱՆ**

**ԵՐԵՎԱՆ**

****

1. **Ներածություն**

«Հավատարմագրման մասին» ՀՀ օրենքի համաձայն Հավատարմագրման ազգային մարմինը Հայաստանի Հանրապետությունում համապատասխանության գնահատման մարմիններ հավատարմագրող միակ մարմինն է, որը, ստեղծվելով ՀՀ կառավարության 2012թ. հուլիսի 19-ի N 890-Ն որոշմամբ, իր գործունեությունը սկսել է 2012թ. դեկտեմբերից: Իրեն վերապահված իրավասությունների շրջանակներում «Հավատարմագրման ազգային մարմին» ՊՈԱԿ-ը ապահովում է հավատարմագրման գործընթացի իրականացումը, մասնավորապես` ընդունում և գրանցում է հավատարմագրման հայտը, իրականացնում է հավատարմագրմանը հավակնող համապատասխանության գնահատման գործունեություն իրականացնող ֆիզիկական ու իրավաբանական անձանց (համապատասխանության գնահատման մարմինների, այսուհետ` ՀԳՄ) կողմից ներկայացված հավատարմագրման փաստաթղթերի փորձաքննություն, համապատասխանության գնահատում` ըստ ՀԳՄ-ի գործունեության իրականացման վայրի, կազմակերպում է հավատարմագրման խորհրդի, հավատարմագրման տեխնիկական կոմիտեների նիստերը, որի արդյունքում ընդունվում է որոշում ՀԳՄ-ին հավատարմագրելու, հավատարմագրումը մերժելու, հավատարմագրման ոլորտը ընդլայնելու, կրճատելու, հավատարմագրման վկայագրի գործողությունը կասեցնելու, վերականգնելու, դադարեցնելու վերաբերյալ: Կազմակերպում է հավատարմագրման վերաբերյալ գիտաժողովներ, վերապատրաստման դասընթացներ և շնորհում համապատասխան վկայագրեր, տրամադրում է համապատասխանության գնահատման մարմիններին հավատարմագրման վկայագրեր, ինչպես նաև վերաձևակերպված հավատարմագրման վկայագրեր, ապահովում է հավատարմագրված ՀԳՄ-ների պարբերական, արտահերթ գնահատման իրականացումը, ապահովում է ՀՀ կառավարության կողմից սահմանված կարգով հավատարմագրված համապատասխանության գնահատման մարմինների, հավատարմագրման փորձագետների (գնահատողների) ու տեխնիկական փորձագետների, ինչպես նաև տրված համապատասխանության սերտիֆիկատների և գրանցված համապատասխանության հայտարարագրերի ռեեստրների ձևավորումը և վարումը, նշված ռեեստրներից տեղեկատվության տրամադրումը, կնքում է համագործակցության և համապատասխանության գնահատման մարմինների հավատարմագրման երկկողմանի և բազմակողմ փոխադարձ ճանաչման համաձայնագրեր, հավատարմագրման բնագավառում իրականացնում է նաև այլ գործառույթներ` «Հավատարմագրման մասին» ՀՀ օրենքին և այլ իրավական ակտերին համապատասխան, ինչպես նաև ՀՀ օրենսդրությամբ սահմանված կարգով վավերացված ՀՀ միջազգային պայմանագրերին համապատասխան ընդունված փաստաթղթերով սահմանված իրավունքներ և պարտականություններ:

**Հավատարմագրումը տարածվում է հետևյալ ոլորտների/ գործունեությունների վրա**

|  |  |  |
| --- | --- | --- |
| Հավատարմագրումը | Ոլորտը/գործունեությունը | Ստանդարտը |
| Լաբորատորիաների | **Փորձարկման** | **ՀՍՏ ԻՍՕ/ԻԷԿ 17025** |
| **Տրամաչափարկման** | **ՀՍՏ ԻՍՕ/ԻԷԿ 17025** |
| Սերտիֆիկացման մարմինների | **Արտադրանքի** | **ՀՍՏ ԻՍՕ/ԻԷԿ 17065** |
| **Անձանց** | **ՀՍՏ/ԻՍՕ ԻԷԿ 17024** |
| **Կառավարման համակարգերի** | **ՀՍՏ/ԻՍՕ ԻԷԿ 17021** |
| Տեխնիկական հսկողու­թյուն իրականացնող մարմնինների | **Տեխնիկական հսկողություն** | **ՀՍՏ/ԻՍՕ ԻԷԿ 17020** |

1. **ԻՆՍՏԻՏՈՒՑԻՈՆԱԼ ԵՎ ՎԱՐՉԱԿԱԶՄԱԿԵՐՊՉԱԿԱՆ ԿԱՌՈՒՑՎԱԾՔԸ**

ՀՀ էկոնոմիկայի նախարարի 2019թ. մարտի 29-ի N 196-Ա հրամանով հաստատվել է ՀԱՄ-ի հաստիքացուցակը, իսկ «Հավատարմագրման ազգային մարմին» ՊՈԱԿ-ի (այսուհետև՝ ՀԱՄ) տնօրենի 2019թ.-ի ապրիլի 15-ի N 15-Ա հրամանով՝ կառուցվածքը:

***«Հավատարմագրման ազգային մարմին» ՊՈԱԿ-ի կազմակերպական կառուցվածքը***

**Քարտուղարություն**

**Կառավարման համակարգի մենեջեր**

**ՏՆՕՐԵՆ**

**Տնօրենի տեղակալ**

**Սերտիֆիկացման մարմինների հավատարմագրման բաժին**

**Lաբորատորիաների, տեխնիկական հսկողություն իրականացնող մարմինների հավատարմագրման բաժին**

**3. ՀԱՄ-ի կառավարման համակարգի մոնիթորինգը, արդիականացումը և գնահատումը**

«Աջակցություն որակի ենթակառուցվածքի ոլորտում Արևելյան գործընկերության պետությունների տարածաշրջանային համագործակցությանը» ծրագրի շրջանակում PTB գերմանական չափագիտության ինստիտուտի կողմից կազմակերպվել են ԻՍՕ/ԻԷԿ 17065¸ ԻՍՕ/ԻԷԿ 17020¸ ԻՍՕ/ԻԷԿ 17025 միջազգային ստանդարտների վերաբերյալ դասընթացներ:

Դասընթացներից հետ կազմակերպվել է ներքին ուսուցում՝ քննարկելով ԻՍՕ/ԻԷԿ 17025 ստանդարտի նոր խմբագրությունը և դրան համապատասխան ՀԱՄ-ի կառավարման համակարգի փաստաթղթերում փոփոխությունների կատարելը:

Վերը նշված ծրագրի շրջանակում փորձի փոխանակման նպատակով ՊՈԱԿ է ժամանել Վրաստանի Հանրապետության Հավատարմագրման ազգային կենտրոնի տնօրենի պաշտոնակատարը, ով ուսումնասիրել և առաջարկություններ է ներկայացրել կառավարման համակարգի փաստաթղթերի, հավատարմագրման ընթացակարգի վերաբերյալ:

Հաշվետու ժամանակաշրջանում իրականացվել են ԳՕՍՏ ԻՍՕ/ԻԷԿ 17011-2018 նոր ստանդարտին անցում կատարելու վերաբերյալ պլանով նախատեսված միջոցառումները, մասնավորապես՝

մշակվել և հաստատվել են «Հաշվառման ենթակա բլանկներով ապահովման», «Խիստ հաշվառման ենթակա ձևաթղթերի (բլանկների) տրամադրման և հաշվառման» ընթացակարգերի փոփոխությունները, ԳՕՍՏ ԻՍՕ/ԻԷԿ 17011-2018 ստանդարտի ներդրման պլանը, մշակվել են «Անկողմնակալության ապահովման մասին», «ԳՕՍՏ ԻՍՕ/ԻԷԿ 17025-2019 ստանդարտի անցումային շրջան սահմանելու վերաբերյալ», «Որակավորման ստուգմանը (PT), միջլաբորատոր համեմատություններին (ILC) մասնակցելու վերաբերյալ» քաղաքականությունների, «Բողոքարկման հանձնաժողովի գործունեության և բողոքարկումների քննարկման»¸ «Փորձարկման, տրամաչափարկման լաբորատորիաների¸ սերտիֆիկացման մարմինների, տեխնիկական հսկողություն իրականացնող մարմինների հավատարմագրման ընդհանուր պահանջներ» ընթացակարգերը, հավատարմագրման հայտերի և կից փաստաթղթերի ձևաչափերը, Անկողմնակալության վերաբերյալ քաղաքականությունը, որակի քաղաքականությունը, վերանայվել են «Որակավորման հանձնաժողովի գործունեության կարգը», «Փաստաթղթերի կառավարման», «Գրառումների կառավարման», «Անհամապատասխանությունների կառավարման, ուղղիչ և բարելավման գործողությունների», Ներքին աուդիտի անցկացման», «Ղեկավարության կողմից վերլուծության», «Գանգատների վերլուծության», «Հավատարմագրման գործընթացում ընդգրկված անձնակազմի ընտրության, ուսուցման և որակավորման», «Հավատարմագրման», «Հավատարմագրման ընդլայնման կամ կրճատման», «Հավատարմագրման գործընթացում ընդգրկված անձնակազմի մոնիթորինգի», «Ռիսկերի կառավարման», «Հավատարմագրման վկայագրի բովանդակությանը և ձևակերպմանը, ինչպես նաև վերաձևակերպմանը ներկայացվող պահանջները», «Հավատարմագրման ընդհանուր չափանիշները», «Հավատարմագրված համապատասխանության գնահատման մարմինների հավատարմագրման ոլորտի արդիականացման» ընթացակարգերը:

**4. Միջազգային և տարածաշրջանային հավատար­մագրման կազմակերպությունների հետ համագոր­ծակցությունը**

4.1 «Հավատարմագրման ազգային մարմին» ՊՈԱԿ-ի ներկայացուցիչները մասնակցել են`

- Հավատարմագրման Եվրոպական Համագործակցության (EA) կողմից ք.Օսլոյում (Նորվեգիա) կազմակերպված Հավատարմագրման Եվրոպական համագործակցության տեխնիկական հսկողություն իրականացնող և սերտիֆիկացման մարմինների կոմիտեների աշխատաժողովներին,

- ք. Մոսկվայում կազմակերպված Եվրասիական տնտեսական միության անդամ պետությունների հավատարմագրման մարմինների ղեկավարների 2-րդ և 3-րդ նիստերի աշխատանքներին, որի ընթացքում քննարկվել են Եվրասիական տնտեսական միության անդամ պետությունների հավատարմագրման մարմինների փոխադարձ համեմատական գնահատումների իրականացման կարգի նախագիծը, Եվրասիական տնտեսական հանձնաժողովի խորհրդի 2018թ. դեկտեմբերի 5-ի N 100 որոշման պահանջների իրականացումը, Եվրասիական տնտեսական միության անդամ պետությունների հավատարմագրման մարմինների կողմից համապատասխանության գնահատման մարմինների գործունեության վերաբերյալ ստացված գանգատների քննարկման արդյունքների վերաբերյալ տեղեկատվության տրամադրման կարգը, համապատասխանության գնահատման փաստաթղթերի կասեցման կամ դադարեցման դեպքում Եվրասիական տնտեսական միության անդամ պետությունների մոտեցումների ներդաշնակեցումը և այլ հարցեր,

- ք. Հռոմում կազմակերպված Հավատարմագրման Եվրոպական Համագործակցության (EA) 43-րդ գագաթնաժողովին¸

- ք. Վիլնյուսում կազմակերպված Հավատարմագրման Եվրոպական Համագործակցության Բազմակողմ Ճանաչման Համաձայնագրի Խորհրդի 42-րդ նիստին¸

- Եվրամիության Արևելյան գործընկերության նախաձեռնության շրջանակներում Արևելյան գործընկերության երկրների համար Գերմանիայի Չափագիտության ազգային ինստիտուտի (PTB) կողմից կազմակերպված ԻՍՕ/ԻԷԿ 17065¸ ԻՍՕ/ԻԷԿ 17020¸ ԻՍՕ/ԻԷԿ 17025 միջազգային ստանդարտների վերաբերյալ դասընթացներին¸

- Եվրասիական տնտեսական հանձնաժողովի (ԵՏՀ) տեխնիկական կարգավորման, սանիտարական, անասնաբուժական և բուսասանիտարական միջոցառումների իրականացման խորհրդատվական կոմիտեին կից հավատարմագրման և համապատասխանության գնահատման ոլորտի աշխատանքների համակարգման ենթակոմիտեի աշխատանքներին, ինչպես նաև Մաքսային միությանը Հայաստանի Հանրապետության անդամակցության շրջանակներում կազմակերպված կլոր սեղաններին, տեսակոնֆերանսներին, որոնց ընթացքում քննարկվել են Մաքսային միության տեխնիկական կանոնակարգերը, համապատասխանության գնահատման տիպային սխեմաները և Մաքսային Միության այլ որոշումների նախագծեր:

4.2 Նախապատրաստել և ՀՀ էկոնոմիկայի նախարարություն է ներկայացրել «Աջակցություն ARMNAB-ին` Հավատարմագրման եվրոպական համագործակցության (EA) հետ երկկողմ ճանաչման համաձայնագրի ստորագրող կողմ հանդիսանալու համար» Թվինինգ (Twinning) Ծրագրի նախագիծը և այդ ծրագրի շրջանակում կազմակերպվել են մի շարք հանդիպումներ:

**5. Հավատարմագրման ոլորտին առնչվող օրենսդրական և իրավական ակտերի մշակում, ստանդարտացման փաս­տաթղ­թերի մշակման աշխատանքներին մասնակցություն**

1. «Հավատարմագրման ազգային մարմին» ՊՈԱԿ-ը մշակել և ՀՀ էկոնոմիկայի նախարարություն է ներկայացրել «Հավատարմագրման մասին» ՀՀ օրենքում լրացումներ և փոփոխություններ կատարելու մասին» ՀՀ օրենքի նախագիծը,
2. ՀԱՄ-ի ներկայացուցիչները մասնակցել են «Ստանդարտների ազգային ինստիտուտ» ՓԲԸ ՏՀ 21 «Համապատասխանության գնահատում և կառավարման համակարգեր» ստանդարտացման տեխնիկական հանձնաժողովի աշխատանքներին, որի ընթացքում մշակվել և քննարկվել է «ՀՍՏ ԻՍՕ/ԻԷԿ 17011 Համապատասխանության գնահատում. Համապատասխանության գնահատման մարմինների հավատարմագրում իրականացնող հավատարմագրման մարմիններին ներկայացվող ընդհանուր պահանջներ» ստանդարտի նախագիծը:

* Մասնակցել են Եվրասիական տնտեսական միությանը Հայաստանի Հանրապետության անդամակցության շրջանակներում կազմակերպված կլոր սեղաններին, տեսակոնֆերանսներին, որոնց ընթացքում քննարկվել են ԵԱՏՄ տեխնիկական կանոնակարգերի նախագծերը, Եվրասիական տնտեսական հանձնաժողովի կոլեգիայի 2016թ. մայիսի 10-ի № 38 և № 39 որոշումներով սահմանված ինտեգրման համակարգի փաստաթղթերը և այլ որոշումներ:

1. **Հավատարմագրման ոլորտի միջազգային և տարածաշրջանային փաստաթղթերի և ուղեցույցների թարգմանություն**

ՀՀ արդարադատության նախարություն են ուղարկվել հավատարմագրման միջազգային (IAF, ILAC) և եվրոպական (EA) կազմակերպությունների կողմից մշակված փաստաթղթերը՝ հայերեն թարգմանելու նպատակով:

**7. Հավատարմագրման ծառայություններին և ոլորտին առնչվող հարցերի լուսաբանման, իրազեկման միջո­ցա­ռում­ների, վերապատրաստման դասընթացների կազմակերպում և համապատասխան վկայագրերի տրամադրում**

7.1 2019թ. ընթացքում «Հավատարմագրման ազգային մարմին» ՊՈԱԿ-ն իր էլեկտրոնային կայքում /www.armnab.am/ պարբերաբար արդիականացրել է հետևյալ տեղեկատվությունը՝

- հավատարմագրման ոլորտին առնչվող օրենսդրական և իրավական ակտերը, հավատարմագրման չափանիշներն ու պահանջները, հավատարմագրման գործընթացին առնչվող փաստաթղթերը, մասնավորապես հայտատուների կողմից հավատարմագրման նպատակով ներկայացվող հայտերի և հավատարմագրման փաստաթղթերի ձևերը, ՀՀ-ում հավատարմագրված փորձարկման, տրամաչափարկման լաբորատորիաների, սերտիֆիկացման մարմինների, տեխնիկական հսկողություն իրականացնող մարմինների ցանկերը և այլն:

7.2 Հավատարմագրված և հավատարմագրմանը հավակնող համապատասխանության գնահատման մարմինների մասնագետների համար 2019թ. օգոստոսի 5-8-ը կազմակերպվել են «ԻՍՕ/ԻԷԿ 17025:2017 ստանդարտի պահանջներ» և «ԻՍՕ/ԻԷԿ 17065:2012 ստանդարտի պահանջներ» թեմաներով վերապատրաստման դասընթացներ: Դասընթացին մասնակցել են 36 կազմակերպություններից ընդհանուր թվով 70 ներկայացուցիչներ և ստացել են վկայագրեր:

**8. Համապատասխանության գնահատման մարմին­նե­րի (ՀԳՄ) հավատարմագրման գործընթացի կազմակերպում և հավատարմագրում**

**Համաձայն Հայաստանի Հանրապետության կառավարության 2012թ. սեպտեմբերի 6-ի N 1201-Ն որոշման 1-ին կետով հաստատված համապատասխանության գնահատման մարմինների հավատարմագրման կարգի` իրականացվել են ստորև նշված համապատասխանության գնահատման մարմինների հավատարմագրման նպատակով ներկայացված հավատարմագրման գործընթացի կազմակերպման աշխատանքները:**

|  |  |  |  |  |  |
| --- | --- | --- | --- | --- | --- |
| ԳՈՐԾԸՆԹԱՑԻ ԱՆՎԱՆՈՒՄԸ | ՍԵՐՏԻՖԻԿԱՑ­ՄԱՆ ՄԱՐՄԻՆ | ՓՈՐՁԱՐԿՄԱՆ ԼԱԲՈՐԱՏՈՐԻԱ | ՏՐԱՄԱՉԱ­ՓԱՐԿՄԱՆ ԼԱԲՈՐԱՏՈՐԻԱ | ՏԵԽՆԻԿԱԿԱՆ ՀՍԿՈՂՈՒԹՅՈՒՆ ԻՐԱԿԱՆԱՑՆՈՂ ՄԱՐՄԻՆ | ԸՆԴԱ­­ՄԵՆԸ |
| 2019 թ. | | | | | |
| Հավատարմագրման հայտեր | **6** | **5** | **1** | **1** | **13** |
| Հավատարմագրման ընդլայնման հայտեր | **3** | **5** | **0** | **1** | **9** |
| Հավատարմագրման գործընթացը | | | | | |
| Գնահատման խմբի ձևավորում | **9** | **10** | **1** | **2** | **22** |
| Փաստաթղթերի փորձաքննություն | **9** | **11** | **1** | **2** | **23** |
| Լրացուցիչ փաստաթղթերի փորձաքննություն | **6** | **12** | **0** | **1** | **21** |
| Գնահատում ըստ գործունեության իրականացման վայրի | **8** | **11** | **1** | **3** | **23** |
| Լրացուցիչ գնահատում ըստ գործունեության իրականացման վայրի | **1** | **2** | **0** | **0** | **3** |
| Արտահերթ գնահատում | **1** | **0** | **1** | **0** | **2** |
| Լրացուցիչ արտահերթ գնահատում | **1** | **0** | **0** | **0** | **1** |
| Պարբերական գնահատում | **3** | **7** | **0** | **0** | **10** |
| Լրացուցիչ պարբերա­կան գնահատում | **2** | **11** | **0** | **0** | **13** |
| Հավատարմագրման ոլորտի արդիականացում | **8** | **11** | **0** | **0** | **19** |
| Հավատարմագրման դադարեցում | **1** | **1** | **0** | **0** | **2** |
| Հավատարմագրման մերժում | **0** | **0** | **0** | **0** | **0** |
| Հավատարմագրման կասեցում | **1** | **1** | **0** | **0** | **2** |
| Հավատարմագրման վերականգնում | **0** | **1** | **1** | **0** | **2** |
| Դադարեցվել է հավատարմագրման գործընթացը | **1** | **1** | **0** | **0** | **2** |
| Հավատարմագրման վերաբերյալ որոշումը | | | | | |
| Հավատարմագրման վկայագրի տրամադրում | **5** | **6** | **1** | **4** | **16** |

1. **Հավատարմագրման մասնագիտացված ծրագրային ապահովում**

9.1 Պայմանագիր է կնքվել Եվրասիական տնտեսական հանձնաժողովի կոլեգիայի N 38 և N 39 որոշումներին համապատասխան ծրագրավորող կազմակերպության հետ, որի համաձայն կավտոմատացնի միասնական տեղեկատվական համակարգը:

9.2 Իրականացվել են ՊՈԱԿ-ի պաշտոնական կայքէջի և հավատարմագրված համապատասխանության գնահատման մարմինների, գնահատողների, փորձագետների, համապատասխանության սերտիֆիկատների և համապատասխանության հայտարարագրերի ռեեստրների սպասարկման և արդիականացման աշխատանքները:

9.3 ՀԱՄ-ի կողմից մշակվել է «Էլեկտրոնային հավատարմագրման գործընթացի (e-accreditation) տեխնիկական առաջադրանքը, իսկ «Համապատասխանության գնահատման գործընթացի ավտոմատացման համակարգերի (on-line) մշակում» տեխնիկական առաջադրանքը մշակվել է ԷԿԵՆԳ ՓԲԸ-ի կողմից ստեղծված աշխատանքային խմբի հետ համատեղ:

1. **Այլ աշխատանքներ**

10.1 Իրականացվել է ՀՀ կառավարության 2017թ. հոկտեմբերի 2-ի N 954-Ն որոշմամբ սահմանված Եվրասիական տնտեսական միության տեխնիկական կանոնակարգերին համապատասխանության սերտիֆիկատի միասնական ձևին համապատասխան՝ համապատասխանության սերտիֆիկատների բլանկների, ՀՀ տնտեսական զարգացման և ներդրումների նախարարի 2017թ. ապրիլի 27-ի N 397-Ն հրամանով սահմանված պետական գրանցման վկայականների տպագրությունը և տրամադրումը համապատասխանության գնահատման մարմիններին:

10.2 Մշակվել և ներկայացվել են «Հավատարմագրման ազգային մարմին» ՊՈԱԿ-ի 2020-2022թթ. միջնաժամկետ ծախսային ծրագրի (ՄԺԾԾ) հայտերի, ինչպես նաև 2020 թվականի բյուջետային հայտերի նախագծերը:

10.3 Եվրասիական տնտեսական միության (ԵԱՏՄ) պայմանագրով նախատեսված պարտավորությունների իրականացման նպատակով՝

Մաքսային միության տեխնիկական կանոնակարգերի համաձայն տրված համապատասխանության սերտիֆիկատների և հայտարարագրերի միասնական ռեեստրներում ներառվել են՝

1 8559 համապատասխանության հայտարարագիր,

2 753 համապատասխանության սերտիֆիկատ:

Փորձարկման լաբորատորիաների (կենտրոնների) և սերտիֆիկացման մարմինների Մաքսային միության միասնական ռեեստրում ներառվել են`

1 5 արտադրանքի սերտիֆիկացման մարմին¸

2) 2 փորձարկման լաբորատորիայի հավատարմագրման ընդլայնում:

10.4 Հիմք ընդունելով ՀՀ կառավարության 2015թ. մայիսի 21-ի N 552-Ն որոշումը՝ վարվել է ՀՀ տեխնիկական կանոնակարգերին համապատասխան համապատասխանության սերտիֆիկատների և համապատասխանության հայտարարագրերի ռեեստրը, մասնավորապես ներառվել է՝

1) 574 համապատասխանության հայտարարագիր,

2) 70 համապատասխանության սերտիֆիկատ:

10.5 Ազգային ռեեստրում ներառվել են`

1 3 արտադրանքի սերտիֆիկացման մարմին,

2) 5 փորձարկման լաբորատորիա¸

3) 1 տրամաչափարկման լաբորատորիա,

4) 4 տեխնիկական հսկողություն իրականացնող մարմին, որոնցից 2-ի ներառումը պլանավորված էր 2018թ. ընթացքում:

10.5 Հաշվետու ժամանակաշրջանում «Հավատարմագրման ազգային մարմին» ՊՈԱԿ-ի կողմից իրականացվել են ընթացիկ աշխատանքներ, պատասխանվել է պետական կառավարման մարմիններից, մի շարք կազմակերպություններից ստացված գրություններին:

1. **Գործունեության ֆինանսատնտեսական արդյունքները**

|  |  |  |  |
| --- | --- | --- | --- |
|  | **Տող** | **Ծնթ.** | **2019թ.** |
| (հաշվետու) |
| 1 | 2 | 3 | 4 |
| **ԱԿՏԻՎՆԵՐ** |  |  |  |
| Հիմնական միջոցներ | 010 | 5 | 1,483 |
| Ոչ նյութական ակտիվներ | 020 | 6 | 151 |
| Ներդրումային գույք | 030 | 7 |  |
| Բարձրարժեք ակտիվներ | 040 | 8 |  |
| Չարտադրված (բնական ծագում ունեցող) նյութական ակտիվներ | 050 | 9 |  |
| Կենսաբանական ակտիվներ | 060 | 10 |  |
| Ոչ ընթացիկ ֆինանսական ակտիվներ, այդ թվում՝ | 070 | 11 |  |
| *Ներդրումներ ասոցիացված կազմակերպություններում* | *071* |  |  |
| *Ներդրումներ համատեղ վերահսկվող կազմակերպություններում* | *072* |  |  |
| Այլ ոչ ընթացիկ ակտիվներ | 080 | 12 |  |
| **Ընդամենը ոչ ընթացիկ ակտիվներ** | 090 |  | **1,634** |
|  |  |  |  |
| Պաշարներ | 100 | 13 | 2,270 |
| Դեբիտորական պարտքեր փոխանակվող գործարքների գծով | 110 | 14 | 33,007 |
| Դեբիտորական պարտքեր չփոխանակվող գործարքների գծով | 120 | 15 | 631 |
| Ընթացիկ ֆինանսական ակտիվներ | 130 | 11 |  |
| Դրամական միջոցներ և դրանց համարժեքներ | 140 | 16 | 47,413 |
| **Ընդամենը ընթացիկ ակտիվներ** | 150 |  | **83,321** |
| **Ընդամենը ակտիվներ** | 160 |  | **84,955** |